**UPRAVNOM VIJEĆU SPECIJALNE BOLNICE ZA**

**KRONIČNE BOLESTI DJEČJE DOBI GORNJA BISTRA**

**PREDMET: Obrazloženje Polugodišnjeg izvještaja o izvršenju financijskog plana za 2025. godinu Specijalne bolnice za kronične bolesti dječje dobi Gornja Bistra**

**UVOD**

Sukladno odredbama članka 76. stavka 3. i članka 81. stavka 3. Zakona o proračunu (NN 144/21) i na temelju Pravilnika o polugodišnjem i godišnjem izvještaju o izvršenju proračuna i financijskog plana (NN 85/2023) izrađen je Polugodišnji izvještaj o izvršenju financijskog plana za 2025. godinu.

Polugodišnji izvještaj o izvršenju financijskog plana za 2025. godinu Specijalne bolnice za kronične bolesti dječje dobi Gornja Bistra obuhvaća:

|  |  |
| --- | --- |
| **SADRŽAJ** | **SASTAVNI DIO** |
| **OPĆI DIO** | * SAŽETAK RAČUNA PRIHODA I RASHODA * SAŽETAK RAČUNA FINANCIRANJA * PRENESNI VIŠAK ILI PRENESNI MANJAK |
| RAČUN PRIHODA I RASHODA:   * Izvještaj o prihodima i rashodima prema ekonomskoj klasifikaciji * Izvještaj o prihodima i rashodima prema izvorima financiranja * Izvještaj o rashodima prema funkcijskoj klasifikaciji |
| RAČUN FINANCIRANJA   * Izvještaj računa financiranja prema ekonomskoj klasifikaciji * Izvještaj računa financiranja prema izvorima financiranja |
| **POSEBNI DIO** | Izvršenje rashoda i izdataka po izvorima financiranja i ekonomskoj klasifikaciji raspoređenih u programe |
| **OBRAZLOŽENJE POLUGODIŠNJEG IZVJEŠTAJA O IZVRŠENJU FINANCIJSKOG PLANA ZA 2025. GODINU** | Obrazloženje općeg dijela polugodišnjeg izvještaja o izvršenju financijskog plana za 2025. godinu i Obrazloženje posebnog dijela polugodišnjeg izvještaja o izvršenju financijskog plana za 2025. godinu |

**OBRAZLOŽENJE OPĆEG DIJELA POLUGODIŠNJEG IZVJEŠTAJA O IZVRŠENJU FINANCIJSKOG PLANA ZA 2025. GODINU SPECIJALNE BOLNICE ZA KRONIČNE BOLESTI DJEČJE DOBI GORNJA BISTRA**

Ukupni ostvareni prihodi u razdoblju od 01.01. do 30.06.2025. godine iznose 2.434.710,52 eura te su u odnosu na isto razdoblje 2024. godine veći za 3,17%. Primarni razlog povećanja prihoda je ostvarenje većeg prihoda od Hrvatskog zavoda za zdravstveno osiguranje zbog povećanja vrijednosti dana bolničkog liječenja, ostvarenja više tekućih donacija, prihoda iz nadležnog proračuna – Zagrebačke županije za sanaciju dvorane nakon potresa te ostvarenja većih kamata na oročena sredstva.

Realizacija prihoda je 49,24% u odnosu na tekući plan 2025. godine.

Ukupni ostvareni rashodi u razdoblju od 01.01. do 30.06.2025. godine iznose 2.296.961,60 eura te su u odnosu na isto razdoblje 2024. godine veći za 17,87%. Primarni razlog većih rashoda su povećani rashodi za plaće zaposlenika zbog nove Uredbe o nazivima radnih mjesta, uvjetima za raspored i koeficijentima za obračun plaće u javnim službama te većih cijena materijala i sirovina.

U odnosu na tekući plan 2024. godine rashodi poslovanja izvršeni su 30,24%.

U 2025. godinu je iz prethodnih godina ukupno preneseno 2.637.175,02 eura viška koji se planira utrošiti na izgradnju nove bolničke zgrade. U razdoblju od siječnja do lipnja 2025. ukupno je ostvaren višak u iznosu od 137.748,92 eura što je za 66,51% manje u odnosu na izvršenje viška u 2024. godini.

Stanje novčanih sredstava na početku razdoblja iznosilo je 3.321.734,68 eura dok na je stanje na 30.06.2025. godine 3.820.101,40 eura.

Primici i izdaci od financijske imovine i zaduživanja nisu ostvareni u tekućem razdoblju jer se oročeni depoziti od 1. siječnja 2025. sukladno novom Pravilniku o proračunskom računovodstvu i Računskom planu NN br. 158/23, 154/24 ne evidentiraju se koristeći račune u razredima 5 i 8.

**PRIHODI I RASHODI PREMA EKONOMSKOJ KLASIFIKACIJI**

Izvornim planom za 2025. godinu prihodi poslovanja su planirani u iznosu od 4.884.672,00 eura, tekućim planom planirani su u iznosu od 4.944.172,11 eura, a izvršeni u iznosu od 2.434.710,52 eura odnosno 49,24% u odnosu na tekući plan. Najveće odstupanje u odnosu na izvorni plan evidentirano je pri kategoriji Prihodi od prodaje proizvoda i robe te pruženih usluga, prihodi od donacija te povrati po protestira i to iz razloga jer nije planiran prihod od donacija koji se prema novom Pravilniku o proračunskom računovodstvu i Računskom planu NN br. 158/23, 154/24 planira tek prema ostvarenju. Također ostvareni su prihodi od nadležnog proračuna u iznosu od 17.400,00 eura za sanaciju u dvorani nakon potresa koji nisu prethodno planirani.

*Prihodi od prodaje nefinancijske imovine* planirani su u iznosu od 100,00 eura te u razdoblju od siječnja do lipnja 2025. godine nisu ostvareni.

Rashodi poslovanja planirani su u iznosu od 4.621.056,39 eura dok su izvršeni u iznosu od 2.285.516,21 eura odnosno 49,46% u odnosu na planirano.

*Rashodi za nabavu nefinancijske imovine* realizirani su iznosu od 11.445,39 eura odnosno samo 0,38% u odnosu na izvorni plan iz razloga jer nije pokrenut projekt izgradnje nove bolničke zgrade.

**PRIHODI I RASHODI PREMA IZVORIMA FINANCIRANJA**

Prihodi i rashodi po izvoru 1.1. Opći prihodi i primici u razdoblju od siječnja do lipnja 2025. ostvareni su prihodi za sanaciju dvorane nakon potresa, prihod koji nije bio planiran, ali će se planirati slijedećom Izmjenom financijskog plana.

Prihodi prema izvoru 3.1. Vlastiti prihodi - ustanove u zdravstvu u 2025. godini su nešto veći u odnosu na 2024. godinu iz razloga jer bolnica ostvaruje prihode od najma prostora za snimanje serije.

Prihodi prema izvorima financiranja pokazuju da Bolnica najviše prihoda i rashoda ostvaruje po izvoru 4.I. Prihodi od posebne namjene – HZZO. Izvršeni prihodi u razdoblju od 01.01. do 30.06.2025. po izvoru 4.I. iznose 2.194.279,96 eura što je izvršenje od 46,45% u odnosu na tekući plan 2025. godine.

Po izvoru 5. Pomoći nisu ostvareni prihodi u tekućem razdoblju, a u 2024. ostvareni su prihodi za zapošljavanja nove pripravnice po izvoru 5.H. Pomoći - ustanove u zdravstvu gdje je ostvaren prihod od Hrvatskog zavoda za zapošljavanje.

Po izvoru 3.1. Vlastiti prihodi - ustanove ukupno je izvršeno 8.171,38 eura rashoda što je utrošeno na topli obrok djelatnika te nabavu uredskog materijala. Ostvareni rashodi po izvoru 4. Prihodi za posebne namjene iznose 2.198.994,97 eura te su izvršeni 30,96 % u odnosu na tekući plan 2025. godine. Razlog manjeg izvršenja u odnosu na plan je što nisu utrošena sredstva po izvorima: 4.A. Prihodi za posebne namjene – ostalo (ustanove u zdravstvu), 4.Š. Prihodi za posebne namjene – višak – ustanove u zdravstvu te 4.X. Prihodi za posebne namjene- višak prihoda – HZZO koja su planira za izgradnju nove bolničke zgrade, a taj projekt za sad nije pokrenut. Rashodi po izvoru 5. Pomoći izvršeni su iznosu 44.638,37 eura odnosno 63,00% u odnosu na tekući plan, a odnosi se na trošenje prenesenog viška po izvoru 5.Š. Pomoći – višak prihoda – ustanove u zdravstvu za plaće pripravnika koji su zaposleni u 2024. godini.

**RASHODI PREMA FUNKCIJSKOJ KLASIFIKACIJI**

Rashodi prema funkcijskoj klasifikaciji u 2025. godini izvršeni su u iznosu od 2.296.961,60 eura te su izvršeni 30,24% u odnosu na tekući plan 2025. godine.

**RAČUN FINANCIRANJA PREMA EKONOMSKOJ KLASIFIKACIJI I PREMA IZVORIMA FINANCIRANJA**

Primici i izdaci od financijske imovine i zaduživanja nisu ostvareni u tekućem razdoblju jer se oročeni depoziti od 1. siječnja 2025. sukladno novom Pravilniku o proračunskom računovodstvu i Računskom planu NN br. 158/23, 154/24 ne evidentiraju se koristeći račune u razredima 5 i 8.

Sredstva iz prethodne godine korištena su po izvoru *5.Š. Pomoći – preneseni višak – ustanove u zdravstvu* u iznosu od 70.856,28 eura na plaće i prijevoz na posao za pripravnike koji su zaposleni u 2024. godini.

**OBRAZLOŽENJE POSEBNOG DIJELA POLUGODIŠNJEG IZVJEŠTAJA O IZVRŠENJU FINANCIJSKOG PLANA ZA 2025. GODINU SPECIJALNE BOLNICE ZA KRONIČNE BOLESTI DJEČJE DOBI GORNJA BISTRA**

***Tablica 1: Pregled programa i projekata***

|  |  |  |  |
| --- | --- | --- | --- |
|  | **Izvorni plan 2025.** | **Izvršenje 2025.€** | **Indeks 2/1** |
|  | **1** | **2** | **3** |
| Program 1002 Ulaganja u zdravstvu | 13.272,00 | 0,00 | 0,00% |
| Kapitalni projekt  K100002 – Izgradnja i opremanje zdravstvenih ustanova | 13.272,00 | 0,00 | 0,00% |
| Program 1004 Redovna djelatnost SB Bistra | 7.657.500,00 | 2.296.961,60 | 30,00% |
| Kapitalni projekt K100001 – Izgradnja i opremanje zdravstvenih ustanova | 2.843.500,00 | 0,00 | 0,00% |
| Tekući projekt T100001 – Zdravstvena zaštita | 4.814.000,00 | 2.296.961,60 | 47,71% |

Posebni dio polugodišnjeg izvještaja o izvršenju financijskog plana za 2025. godinu prikazuje da Bolnica samo po projektu *K100002 – Izgradnja i opremanje zdravstvenih ustanova* i *K100001 – Izgradnja i opremanje zdravstvenih ustanova* u razdoblju od 01.01.2025. do 30.06.2025. godine nije ostvarila rashode niti izdatke. Pregled projekata i detaljnije obrazloženje se nalazi u nastavku.

|  |  |
| --- | --- |
| NAZIV PROGRAMA: | GLAVA005002 ZDRAVSTVO  1002 - ULAGANJA U ZDRAVSTVU |
| PROJEKT: | **K100002 - Izgradnja i opremanje zdravstvenih ustanova** |
| OPIS PROJEKTA: | Specijalna bolnica za kronične bolesti dječje dobi Gornja Bistra svake godine nabavlja medicinsku opremu kojom se podiže kvaliteta i standard zdravstvene usluge. Svake godine se oprema nabavlja planski prema potrebama u Bolnici. Za 2025. godinu se planira nabava 10 dječjih kreveta za Odjel intenzivne njege kako bi se poboljšala skrb i olakšala njega trajno ležećih pacijenata. |
| OPĆI CILJ: | Cilj nabave za 2025. godinu su 10 dječjih kreveta za Odjel intenzivne njege. |
| POSEBNI CILJ: | Cilj nabave za 2025. godinu je poboljšanje uvjeta u skrbi i njezi pacijenata. |
| POKAZATELJI USPJEŠNOSTI: | POKAZATELJ UČINKA: Osigurana financijska sredstva za nabavku 10 dječjih kreveta za Odjel intenzivne njege.  POKAZATELJ REZULTATA: pokazatelj bi bili kupljeni kreveti jer će nabava realizirati u drugoj polovici 2025. godine. |
| ZAKONSKA OSNOVA ZA PROVOĐENJE PROGRAMA: | Odluka o minimalnim financijskim standardima za decentralizirane funkcije za zdravstvene ustanove u 2025. godini  Odluka o popisu prioriteta Bolnice |
| ISHODIŠTE I POKAZATELJI NA KOJIMA SE ZASNIVAJU IZRAČUNI I SREDSTVA ZA PROVOĐENJE PROGRAMA: | Visina odobrenih sredstava minimalnog financijskog standarda za tekuću godinu Popis rasporeda prioriteta za tekuću godinu |
| NAČINI I SREDSTVA ZA REALIZACIJU PROGRAMA: | Sredstva za realizaciju programa ostvariti će se kroz sljedeći izvor financiranja: Opći prihodi i primici - Proračun JLP(R)S - decentralizirana sredstva Planirani iznos sredstava za 2025. godinu je 13.272,00 eura. |
| RAZLOZI ODSTUPANJA OD PLANA: | Ciljevi programa temeljem rezultata prethodnih godina, ispunjeni su u cijelosti. Nabava vezana za 2025. godinu izvršiti će se do kraja godine. |

|  |  |
| --- | --- |
| NAZIV PROGRAMA: | GLAVA 005004 USTANOVE U ZDRAVSTVU IZVAN ŽUPANIJSKOG PRORAČUNA  1004 - REDOVNA DJELATNOST - SB. BISTRA |
| PROJEKT: | **K100001 – Izgradnja i opremanje zdravstvenih ustanova** |
| OPIS PROJEKTA: | Specijalna bolnica za kronične bolesti dječje dobi kao takva djeluje od 1969. godine. U bolnici se liječe djeca od 0 do 18 godina starosti, ali i starijih dobnih skupina koji su oboljeli u dječjoj dobi, koja boluju od kroničnih bolesti ili bolesti čiji je tijek liječenja iznimno dug. Uglavnom se radi o oboljenjima centralnog živčanog sustava, endokrinim ili metaboličkim poremećajima, raznim sindromima i drugim težim oboljenjima bez prognoze za ozdravljenje. Zbog neadekvatnog smještaja te nedostatnog broja kreveta postoji značajna lista čekanja te brojna djeca s teškim kroničnim bolestima u Republici Hrvatskoj bivaju raspoređena po akutnim bolnicama ili u obiteljima. Bolnica Bistra je jedina bolnica tog tipa u Hrvatskoj te je od izuzetne važnosti žurno pokrenuti postupak izgradnje novog adekvatnog i proširenog smještaja sa svim potrebnim uslugama za djecu s teškim kroničnim bolestima. Svrha planiranog projekta stoga je izgradnja nove bolničke zgrade za smještaj kronično bolesnih dječjih pacijenata. U novoj bolničkoj zgradi planira se smještaj od 150 kreveta, koji bi bili u mreži bolničkih kreveta Hrvatskog zavoda za zdravstveno osiguranje (HZZO). Stara zgrada ima ugovorenih 110 kreveta, koji nisu dostatni za potrebe brige i zdravstvene skrbi kronično bolesne djece, te se predviđa proširenje ugovora s HZZO za 40 dodatnih kreveta. Potreba za izgradnjom nove bolničke zgrade za Specijalnu bolnicu za kronične bolesti dječje dobi Gornja Bistra je nužna zbog toga što je sadašnja bolnička zgrada smještena u neadekvatnom prostoru dvorca Oršić iz 1773. godine, te je također izrazito jako oštećena prilikom razornog potresa koji je zadesio Hrvatsku krajem 2020. godine. Namjena bolničke zgrade biti će zdravstvena s pratećim sadržajima. |
| OPĆI CILJ: | Opći cilj Specijalne bolnice za kronične bolesti dječje dobi Gornja Bistra je izgradnja nove bolnice kako bi se pružila što kvalitetnija zdravstvena zaštita našim pacijentima na što suvremenijem nivou koju trenutno u postojećim uvjetima ne možemo postići. |
| POSEBNI CILJEVI: | Posebni cilj Bolnice je izrada projektne dokumentacije za početak gradnje nove bolničke zgrade te u narednim godinama priprema terena za gradnju i sama gradnja bolničke zgrade |
| POKAZATELJI USPJEŠNOSTI: | POKAZATELJ UČINKA: Sredstva akumuliranog viška planiraju se utrošiti na izradu projektne dokumentacije za gradnju nove bolničke zgrade  POKAZATELJ REZULTATA: Da je ovaj projekt u 2025. godini pokrenut pokazatelj rezultata bi bila projektna dokumentacija za izgradnju nove bolničke zgrade, pošto projekt nije pokrenut nije izrađena ni dokumentacija. |
| ZAKONSKA OSNOVA ZA PROVOĐENJE PROGRAMA: | Zakon o zdravstvenoj zaštiti (NN 100/18, 125/19, 147/20, 119/22, 156/22, 33/23 i 36/24)  Zakon o obveznom zdravstvenom osiguranju (NN br. 80/13, 137/13, 98/19 i 33/23)  Mreža javne zdravstvene službe (NN 49/2024) Ugovor o provođenju bolničke i specijalističko-konzilijarne zdravstvene zaštite  Zakon o proračunu (NN br.144/21)  Pravilnik o proračunskom računovodstvu i računskom planu (NN, br. 158/23) |
| ISHODIŠTE I POKAZATELJI NA KOJIMA SE ZASNIVAJU IZRAČUNI I SREDSTVA ZA PROVOĐENJE PROGRAMA: | Ishodište za izračun sredstava je planirani projekt za izgradnju nove bolničke zgrade. |
| NAČINI I SREDSTVA ZA REALIZACIJU PROGRAMA: | Sredstva za realizaciju programa ostvariti će se kroz sljedeći izvor financiranja:  Prihodi za posebne namjene -HZZO  Prihodi za posebne namjene – višak prihoda-HZZO  Prihodi za posebne namjene -ostalo – (ustanove u zdravstvu) Prihodi za posebne namjene -višak – ustanove u zdravstvu Pomoći - proračun koji nije nadležan  Pomoći - ustanove u zdravstvu  Donacije -preneseni višak – ustanove u zdravstvu  Donacije – ustanove u zdravstvu |
| RAZLOZI ODSTUPANJA OD PLANA: | Rashodi po projektu u razdoblju od siječnja do lipnja 2025. godine nisu realizirani iz razloga jer aktivnosti po projektu nisu pokrenute, odnosno nije donijeta odluka o početku realizacije odnosno gradnje nove bolničke zgrade. |

|  |  |
| --- | --- |
| NAZIV PROGRAMA: | GLAVA 005004 USTANOVE U ZDRAVSTVU IZVAN ŽUPANIJSKOG PRORAČUNA1004 - REDOVNA DJELATNOST - SB. BISTRA |
| PROJEKT: | **T100001 – Zdravstvena zaštita** |
| OPIS PROJEKTA: | Projekt T100001 – Zdravstvena zaštita se odnosi na aktivnosti koje su vezane uz redovno poslovanje Bolnice odnosno primarne djelatnosti pružanja zdravstvenih usluge kronično oboljelim pacijentima. |
| OPĆI CILJ: | Opći cilj Specijalne bolnice za kronične bolesti dječje dobi Gornja Bistra je pružanje zdravstvene zaštite na primarnoj razini kroz bolničko liječenje pacijenata i sekundarnoj razini kroz specijalističko-konzilijarnu zdravstvenu zaštitu |
| POSEBNI CILJEVI: | Posebni cilj Bolnice je pružanje zdravstvene zaštite na još višem nivou skrbi i mogućnostima koje će biti dostupne u novoj bolničkoj zgradi |
| POKAZATELJI USPJEŠNOSTI: | POKAZATELJ UČINKA: Ugovoreni smještajni kapaciteti s HZZO-om iznose 110 bolničkih kreveta. Realizirani BO dani u prvoj polovici 2025. godine su mani od očekivanog te je ostvarena manja realizacija ugovorenog limita po Ugovoru sa HZZO-om.  POKAZATELJ REZULTATA: Sredstva su utrošena na tekuće poslovanje bolnice – plaće i materijalne naknade za zaposlenike, režijski troškovi, troškovi lijekova, potrošnog medicinskog materijala, živežnih namirnica, troškovi tekućeg i investicijskog održavanja građevinskih objekata, opreme, te nabavke nove opreme, a sredstva akumuliranog viška planiraju se utrošiti na izradu projektne dokumentacije za gradnju nove bolnice. |
| ZAKONSKA OSNOVA ZA PROVOĐENJE PROGRAMA: | Zakon o zdravstvenoj zaštiti (NN 100/18, 125/19, 147/20, 119/22, 156/22, 33/23 i 36/24)  Zakon o obveznom zdravstvenom osiguranju (NN br. 80/13, 137/13, 98/19 i 33/23)  Mreža javne zdravstvene službe (NN 49/2024) Ugovor o provođenju bolničke i specijalističko-konzilijarne zdravstvene zaštite  Zakon o proračunu (NN br.144/21)  Pravilnik o proračunskom računovodstvu i računskom planu (NN, br. 158/23) |
| ISHODIŠTE I POKAZATELJI NA KOJIMA SE ZASNIVAJU IZRAČUNI I SREDSTVA ZA PROVOĐENJE PROGRAMA: | Ugovor sa Hrvatskim zavodom za zdravstveno osiguranje o provođenju bolničke i specijalističko-konzilijarne zdravstvene zaštite ishodište je za izračun sredstava. |
| NAČINI I SREDSTVA ZA REALIZACIJU PROGRAMA: | Sredstva za realizaciju programa ostvariti će se kroz sljedeći izvor financiranja:  Vlastiti prihodi – ustanove u zdravstvu Prihodi za posebne namjene (HZZO) Prihodi za posebne namjene – ostalo (ustanove u zdravstvu) Pomoći - proračun koji nije nadležan  Pomoći - ustanove u zdravstvu  Donacije – ustanove u zdravstvu  Prihodi od nefinancijske imovine i nadoknade šteta s osnova osiguranja |
| RAZLOG ODSTUPANJA OD PLANA : | Razlog manjeg ostvarenja rashoda po projektu je manji broj pacijenata koji su na bolničkom liječenju u odnosu na prijašnje godine. Ugovoreni smještajni kapaciteti s HZZO-om iznose 110 bolničkih kreveta dok je prosječni broj pacijenata u razdoblju od siječnja do lipnja bio manji (90 pacijenata). |

Ravnatelj:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Renato Mittermayer, dr.med.spec.**

Prilozi: 1. Prijedlog polugodišnjeg izvještaja o izvršenju financijskog plana za 2025. godinu Specijalne bolnice za kronične bolesti dječje dobi Gornja Bistra

Dostaviti: 1. Naslovu,

2. Arhiva, ovdje.